Remataron as obras de construción dos vestiarios do pavillón do CEIP Otero Pedrayo da Laracha — EL NOTICIERO DE ARTEIXO
Domingo, 25 de febrero de 2018 | Leída 30 veces
Remataron as obras de construción dos vestiarios do pavillón do CEIP Otero Pedrayo da Laracha
Investíronse 54.000 euros nesta actuación, que tamén incluíu o acondicionamento dun almacén. Realizouse no espazo baixo o graderío. Coa execución deste proxecto complétanse totalmente as obras desta infraestrutura deportiva...
Os vestiarios do pavillón polideportivo do CEIP Otero Pedrayo da Laracha xa están operativos. O alcalde da Laracha, José Manuel López Varela, e os edís Jesús Souto e Patricia Bello, mantiveron unha xuntanza co director do colexio e o responsable da empresa que executou o proxecto para coñecer o resultado dos traballos realizados e comprobar que os novos equipaments xa están listos para ser usados polos alumnos do centro durante o horario escolar e tamén polos participantes nas actividades extraescolares.
Esta actuación incluíu a creación dos dous amplos vestiarios -con entradas independentes e co correspondente mobiliario e equipamento (duchas, lavabos e sanitarios)- e un almacen no espazo existente baixo o graderío. O Concello da Laracha investiu 54.000 euros procedentes integramente de fondos propios municipais.
O desenvolvento dos traballos traballos que se levaron a cabo nas últimas semanas non afectou en absoluto á zona da pista, polo que a infraestrutura mantivo a actividade habitual, sen ningún tipo de limitación, durante a execución dos mesmos.
Deste xeito, o Concello da Laracha dá por completada a construción do pavillón e de todos os seus espazos e servizos complementarios. A creación da cuberta, as gradas e a pista, a urbanización exterior, diversas melloras nos equipamentos e, por último, a construción dos vestiarios supuxo un investimento total duns 650.000 euros nesta infraestrutura deportiva emprazada no interior do centro educativo.